Nos Rollandus prior Ginyaci, Stephanus archipresbyter Coloniaci notum facimus universis præsentem paginam inspecturis, quod Willelmus dominus de Alba Spina in præsentia nostra recognovit virum nobilem Hugonem de Alba Spina patrem suum dedisse Deo et beatæ Mariæ Miratorii in puram et perpetuam elcemosynam et fratribus ibidem Deo servientibus quicquid juris habebat vel habere se credebat in hominibus istis, scilicet Petrum Delbos, Aimonem Trecart, etc... Cum eorum tenementis, etc... Nobilis vero mulier Agnes domina Cuselli, de consilio Amedei nobilis viri et illustrissimi domini Coloniaci, et hominum suorum de Cusello ad quos spectabat ordinare elcemosinas viri illustrissimi Hugonis de Cusello nuper defuneti qui dictam eleemosinam usque nunc perturbaverat, eo quod dicebat eam esse de dominio suo, in remedium animæ dicti Hugonis et antecessorum suorum, dictos homines cum hæredibus suis et corum tenementis in eleemosinam Deo et beatæ Mariæ Miratorii donavit quicquid juris dominus Cuselli in prædictis hominibus cum suis tenementis et omnibus appendiciis habebat vel habere dicebatur, etc... In cujus facti memoriam sigilla nostra apposuimus scripto præsenti ad instantiam supra dictæ dominæ et Willelmi domini de Alba Spina qui præsens scriptum sigilli sui caractere roboravit. Testes Andreas capellanus Cuselli, Humbertus capellanus de Villa-Nova, Ansellinus capellanus Campaniæ, Amedeus dominus Coloniaci, Poncius dominus Clarævallis, Hugo dominus Monneti, Humbertus de Arceset, Stephanus, Guigo milites, Gauterus de Champania, et Guido frater suus, Willelmus Alvios et plures alii clerici et laïci. Actum apud Cusellum anno Domini M. CC. XXXVIII, in domo Giniacensi, mense novembri.